যোৱা ১ মাৰ্চৰ নিশা তামুলপুৰ জিলাৰ ভাৰত ভূটান সীমান্তৰ পৰা মৰিয়ম মাৰ্ডি নামৰ এগৰাকী মহিলাই কাম দিয়াৰ প্ৰলোভনেৰে জম্মু-কাশ্মীৰলৈ নি থকা অৱস্থাত আৰক্ষীয়ে কিশোৰ-কিশোৰীকেইজনৰ সৈতে দলটোক উদ্ধাৰ কৰে।
মানৱ সৰবৰাহকাৰী গৰাকীয়ে ৰঙিয়াৰ এটা বাসগৃহত যুৱক, মহিলা আৰু কিশোৰ- কিশোৰী কেইজনক ৰাখি থৈছিল।
কিশোৰ-কিশোৰী চাৰিজনে মানৱ সৰবৰাহকাৰীৰ কৱলত পৰাৰ উমান পাই দৰঙামেলা আৰক্ষীক খবৰ দিয়াত আৰক্ষীৰ দল এটাই ৰঙিয়া আৰক্ষীৰ সহযোগত মুঠ ১৩ গৰাকী যুৱক, মহিলা আৰু কিশোৰ-কিশোৰীক উদ্ধাৰ কৰে।
ইয়াৰে ৯ গৰাকীক ৰঙিয়া আৰক্ষীক গতাই দিয়াৰ লগতে আন চাৰিগৰাকী যুৱক, কিশোৰ- কিশোৰীক দৰঙামেলা আৰক্ষী চকীলৈ লৈ আনে।
দৰঙামেলা আৰক্ষী চকীৰ ভাৰপ্ৰাপ্ত বিষয়া গোপাল দলেই মৰিয়ম মাৰ্ডি নামৰ সৰবৰাহকাৰী গৰাকীক আটক কৰি সোধ পোচৰ অন্তত ন্যায়িক জিম্মালৈ প্ৰেৰণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
